Brauna Universitāte
Koordinātas: 41°49′34.2″N 71°24′11.7″W﻿ / ﻿41.826167°N 71.403250°W﻿ / 41.826167; -71.403250 Brauna Universitāte (angļu: Brown University) ir privāta universitāte, kas atrodas Providensā, Rodailendas štatā. Tā ir septītā vecākā augstākā mācību iestāde ASV, trešā vecākā Jaunanglijā un viena no deviņām universitātēm, kas dibinātas pirms ASV Neatkarības kara. Tā ir pirmā koledža valstī, kurā pieņēma studentus, nešķirojot tos pēc reliģiskās piederības. Septiņi ar universitāti saistīti cilvēki ir saņēmuši Nobela prēmiju. Universitātes sporta komandas startē NCAA pirmajā divīzijā.